b'\n_START_ARTICLE_\nFerrari\n_START_SECTION_\nZgodovina\n_START_PARAGRAPH_\nLeta 1929 Enzo Ferrari je ustanovil podjetje Scuderia Ferrari, ki je bilo le pribli\xc5\xbeek dana\xc5\xa1njemu podjetju. Sprva je bilo podjetje namenjeno sponzoriranju voznikov amaterjev v dirka\xc5\xa1kem svetu. 1943 leta se je Ferrarijeva proizvodnja preselila v Maranello, kjer se nahaja \xc5\xa1e danes. Leto pozneje je bila tovarna poru\xc5\xa1ena med bombnim napadom v 2. svetovni vojni, vendar je bila naslednje leto \xc5\xbee obnovljena. _NEWLINE_Pravi za\xc4\x8detek Ferrarija je bilo leto 1947. Takrat so izdali prvi cestni avtomobil Ferrari 125 Sport. Poganjal ga je 1,5 litrski V12 bencinski motor. _NEWLINE_Prvo Grand Prix lovoriko je za Ferrari leta 1951 osvojil Froil\xc3\xa1n Gonz\xc3\xa1lez, leto pozneje pa je v njihovem vozilu Alberto Ascari osvojil naslov svetovnega prvaka._NEWLINE_Leta 1969 je podjetje Fiat kupilo 50% dele\xc5\xbe podjetja Ferrari, kar je pripomoglo k hitrej\xc5\xa1emu razvoju podjetja. Proizvajati so za\xc4\x8deli ve\xc4\x8d razli\xc4\x8dnih modelov, zgradili so dodatne proizvodne  objekte. Pet let pozneje se je njihovi dirka\xc5\xa1ki ekipi pridru\xc5\xbeil legendarni Niki Lauda. 1987 leta je bil javnosti predstavljen zadnji izdelek (Ferrari F40) pod vodstvom Enza Ferrarija, ki je naslednje leto preminil. Njegovo mesto je prevzel Luca Cordero di Montezemolo. Pred sezono 1996 je Ferrari ponovno zaposlil novega voznika dirkalnih avtomobil, ki se je, tako kot Niki Lauda zapisal v zgodovino kot eden izmed najbolj\xc5\xa1ih voznikov. Za 30 milijonov letne pla\xc4\x8de so namre\xc4\x8d zaposlili Michaela Schumacherja ._NEWLINE_Lastni\xc5\xa1tvo podjetja se je ponovno spremenilo 2008 leta, ko je dodatni 25% dele\xc5\xbe kupil Fiat, ki ima v celoti 85% dele\xc5\xbe podjetja. 5% dele\xc5\xbe pripada podjetju Mubdala Development Company. To je podjetje, ki je delno sofinanciralo izgradnjo Ferrarijevega parka v Abu Dhabiju. Preostalih 10% pa je v lasti drugega sina Enza, Pierra Ferrarija.\n_START_SECTION_\nLogotip\n_START_PARAGRAPH_\nUradni simbol in logotip podjetja predstavlja posko\xc4\x8dni konj \xc4\x8drne barve na rumeni podlagi, znan kot \xc2\xbbCavallino rampante\xc2\xab. Na vrhu so dodane \xc5\xa1e barve italijanske zastave (zelena, bela in rde\xc4\x8da), pod konjem pa za\xc4\x8detnici podjetja S in F (Scuderia Ferrari).\n_START_SECTION_\nFerrarijev park\n_START_PARAGRAPH_\nJe Ferrarijev zabavi\xc5\xa1\xc4\x8dni park, ki se nahaja v Abu Dhabiju. Zgrajen je na 200.000\xc2\xa0m\xc2\xb2 (2.200.000\xc2\xa0sq\xc2\xa0ft) in je v celoti pokrit s streho. V vi\xc5\xa1ino meri 50 metrov in s celotnim obsegom 2200 metrov. Odprli so ga 4. novembra 2010. Park vsebuje mnogo razli\xc4\x8dnih atrakcij med katerimi so tudi avto\xc5\xa1ola za otroke, G-Force, stolp, ki izstreli uporabnika 65 metrov nad stavbo ter Racing Legends kar je interaktivna predstava pomembnih dogodkov v Ferrarjevi zgodovini.'